Primul SUV Ford Performance din Europa se fabrică la Craiova. Imagini spectaculoase cu mașina de pe Transfăgărășan.
La uzina Ford din Craiova a început producţia versiunii PUMA ST. 80% din maşinile produse la fabrica din Craiova sunt din gama PUMA. Noua versiune sport ajunge la 100 km/h în 6,7 secunde.
Cu tot COVID-ul care a afectat industria auto şi de la noi, producătorii de maşini îndrăznesc să scoată pe piaţă noi modele. La uzinele Ford din Craiova, a început producţia primului SUV Ford Permormance din Europa.Americanii de la Ford se laudă cu versiunea sport din gama Puma care ajunge la o sută de kilometri în mai puţin de 7 secunde.De la motor, design, scaune şi roţi, maşina este una sportivă, spune Cornel Neacşu, manager lansare Ford Craiova. Şasiul optimizat şi personalizat include o bară de torsiune, o bară stabilizatoare şi configurarea amortizoarelor. Răspunsurile la direcţie sunt cu 25% mai rapide şi frânele cu 17% mai receptive decât cele de pe modelul Puma standard."E clar că sunt drumuri de o calitate mai slabă. Toţi am mers pe ele. Dar v-am arătat clipul de pe Transfăgărăşan. Doar acela este drumul pentru care ar trebui să cumperi această maşină.Şi dacă vei merge în fiecare zi pe acel drum, vei zâmbi mereu", a declarat Ian Pearson, director Ford România.